Hildur Horn Øien

Hildur Jorun Oliva Horn Øien (født 1940) er en norsk politiker (KrF). Hun var fylkesvaraordfører i Akershus fra 1995 til 2003 og ble så fylkesordfører i Akershus 2003–2007, og ble etterfulgt av Nils Aage Jegstad (H) fra Vestby.

 Biografi 
Hildor Horn Øien tok examen artium i Narvik i 1960. Etter det flyttet hun til Oslo for å ta høyre utdanning. Hun studerte ved Universitetet i Oslo hvor ble cand.mag. i 1968. Hun arbeidet som adjunkt ved Torstad ungdomsskole fra 1968 til 1990. Siden ble hun daglig leder for Kirkens SOS i Buskerud. Denne stillingen hadde hun til 1996. Hun ble valgt til fylkesvaraordfører i 1995 og satt som fylkesordfører for Akershus fra 2003 til 2007. Hun har også vært medlem av Asker kommunestyre i flere år.

Øien har også hatt tillitsverv for Norsk Lektorlag og IKO. Fra 1999 til 2003 var hun  medlem av Europarådets kommunalkongress og valgobservatør ved regionvalg i Georgia, Kosovo og Moldova.

Referanser


Kategori:Norske pedagoger
Kategori:KrF-politikere i Akershus
Kategori:Fylkesordførere i Akershus
Kategori:Personer fra Asker kommune
Kategori:Fylkesordførere fra KrF
Kategori:Personer fra Narvik kommune